Tommi Kalenius

Tommi Kalenius (s. 6. heinäkuuta 1981 Äänekoski) on suomalainen muusikko, artisti, lauluntekijä ja musiikkituotannon ammattilainen.  Hänen tunnetuimpia kappaleitaan ovat ”Vieläkö rakkaus kantaa”, ”Me ollaan” ja ”Gloria”.

Ura   

Äänekoskella varttunut Kalenius aloitti laulunkirjoittajan uransa gospelmusiikin parissa. Hän oli mukana kirjoittamassa lukuisia yhteislauluja, jotka ovat vakiinnuttaneet paikkansa ympäri maan. 

Vuonna 2007 Kalenius julkaisi soolouransa ensimmäisen albumin Jäljet ja siirtyi Pekka Ruuskan kiinnittämänä artistiksi sekä lauluntekijäksi tämän Kaiku Entertainment -musiikkiyhtiöön. Vuosina 2009-2011 hän vaikutti Kaiku Sounds -musiikkikustantamon song coordinatorina. 

Soolotuotannossaan Kalenius on keskittynyt maailmankuvaltaan laajempaan, usein akustisesti painottuvaan suomenkieliseen pop-musiikkiin. Sen lisäksi Kalenius on ollut tekemässä lauluja monille kotimaisille artisteille ja yhtyeille (mm. Pepe Willberg, Vicky Rosti, Jari Sillanpää ja tv-formaattien, kuten The Voice of Finlandin, Idolsin ja Putouksen esittelemille artisteille). 

Tommi Kalenius on konsertoinut eri puolilla maata sekä soolona, bändin kanssa että yhteiskeikoilla mm. Edu Kettusen kera. Vuosina 2014 – 2017 Kalenius isännöi omaa Kale-klubia, jolla monet kotimaiset huippuartistit vierailivat sekä Helsingissä että eri puolilla Suomea. Vuodesta 2016 alkaen Kalenius on tehnyt yhteiskonsertteja ja -kiertueita Ninni Poijärven kanssa sekä julkaissut yhteisen livealbumin. 

Vuonna 2015 Kalenius nimettiin Kirkon Ulkomaanavun Suvilinnun lähettilääksi yhdessä ohjaaja-käsikirjoittaja Johanna Vuoksenmaan kanssa. Vuonna 2019 Kalenius toteutti kirjailija Tommy Hellstenin kanssa suositut Kasvotusten ja Kosketus -yhteiskiertueet. 

Vuonna 2020 Kalenius toimitti Nuoren seurakunnan veisukirjan 50-vuotisjuhlapainoksen, jonka julkaisukonsertti pidettiin Tampere-talossa samana vuonna. 

Kalenius perusti vuonna 2018 oman levymerkkinsä Music Box Helsinki, jonka kautta ovat musiikkia julkaiseet hänen itsensä lisäksi Pepe Willberg, Marian, Uusi rakkaus ja B-kasetti. 

Vuonna 2020 Kalenius aloitti sisältötiimin johdossa ja artistikehityksen managerina kansainvälisessä musiikkiteknologiayhtiössä Family in Music. 

Vuodelle 2022 on suunnitteilla Tommi Kaleniuksen 20-vuotista musiikintekijyyttä juhlistava konserttikiertue, uusi albumi ja yhteisproduktio 50-henkisen Gospel Helsinki -kuoron kanssa.

Diskografia

Studioalbumit

Livealbumit 
 Ninni Poijärvi & Tommi Kalenius: Kosketus (2019, MusicBox)

Singlet 
 ”Me ollaan” (2010)
 ”Vieläkö rakkaus kantaa” (2011)
 ”Ottaisitko mut” (2011)
 ”Gloria” (2012)
 ”Toisillemme kauniit” (2013)
 ”Tänä yönä ikävöidä ei” (2015)
 ”Kadut” (2015)
 "Valo ei saa sammuu (2016)
 "Kettukarkkeja" (2017)
 "Jouluihminen" (2018)
 "Helsinki-Vantaa" (2019)
 "Elämän kevät" (2020)
 "Kun tuntematon soittaa" (2020)
"Melankolia" (2021)

Lähteet

Aiheesta muualla 
 http://www.tommikalenius.com
 http://www.facebook.com/tommikalenius
 https://www.musicboxhelsinki.com/

Suomalaiset laulaja-lauluntekijät
Gospelmuusikot
Vuonna 1981 syntyneet
Elävät henkilöt